เร่งดันท่อลอด 10 จุด แก้น้ำท่วมกรุง
อัศวินจี้ 4 จุดให้เสร็จก่อนรับฝนนี้-สวนพลู, ศรีอยุธยา, แบริ่ง, เจริญกรุง,เมื่อวันที่ 16 มี.ค. เวลา 09.30 น. พล.ต.อ.อัศวิน ขวัญเมือง ผู้ว่าฯ กทม. ไปติดตามการเพิ่มประสิทธิภาพการระบายน้ำบริเวณถนนทรงสวัสดิ์ ถนนเยาวราช และถนนเจริญกรุง ซึ่ง กทม.อยู่ระหว่างก่อสร้างท่อระบายน้ำเพิ่มเติม ด้วยวิธีดันท่อลอด หรือไปป์แจ็คกิ้ง (pipe jacking) เพื่อช่วยบรรเทาปัญหาน้ำท่วมขังเวลาเกิดฝนตกหนักในพื้นที่ โดย พล.ต.อ.อัศวินกล่าวว่า พื้นที่บริเวณนี้เป็น 1 ใน 10 โครงการ เพิ่มประสิทธิภาพการระบายน้ำ ด้วยวิธีการดันท่อลอด หรือ ไปป์แจ็คกิ้ง ซึ่งจุดนี้มีความยาวประมาณ 560 เมตร คาดว่าจะก่อสร้างแล้วเสร็จก่อนฤดูฝนหรือประมาณช่วงเดือนพฤษภาคม เพื่อรองรับและบรรเทาปัญหาน้ำท่วมขังเวลาเกิดฝนตก โดยระบบจะรับน้ำตั้งแต่บริเวณหัวมุมถนนเจริญกรุง เพื่อส่งต่อไปยังแม่น้ำเจ้าพระยา,ผู้ว่าฯ กทม. กล่าวอีกว่า บริเวณนี้มีร้านอาหารจำนวนมาก จึงมีไขมันสะสมในท่อระบายน้ำ จำเป็นต้องใช้แรงงานคนในการจัดการกับไขมันที่อยู่ตามท่อระบายน้ำเท่านั้น ไม่สามารถใช้เครื่องจักรได้ ทั้งนี้ ปกติพื้นที่เขตสัมพันธวงศ์ ฝนตก 40-50 มม.ก็เกิดน้ำท่วมขังแล้ว หรือฝนตก 100 มม.จะใช้เวลาระบายน้ำขังประมาณ 3-4 ชม. แต่หากโครงการนี้เสร็จ จะระบายน้ำได้ดีขึ้นใช้เวลาระบายน้ำน้อยลงต่ำกว่า 1 ชม.,พล.ต.อ.อัศวินกล่าวอีกว่า สำหรับ 10 โครงการเพิ่มประสิทธิภาพการระบายน้ำ ได้แก่ 1. ถนนสุขุมวิท 21 (อโศกมนตรี) 2.ถนนศรีอยุธยา และถนนพระราม 6 3.ถนนพหลโยธินบริเวณ แยกเกษตรศาสตร์ 4.ซอยสุขุมวิท 31 และซอยสวัสดี 5. ถนนสุขุมวิท 63 (เอกมัย) 6.ซอยสุขุมวิท 4 (นานาใต้) 7.ซอย สุขุมวิท 14 และซอยสุขุมวิท 39 8.ถนนนราธิวาสราชนครินทร์ 17 และถนนสวนพลู 9.ซอยสุขุมวิท 107 ถึงคลองบางนา และ 10.ทรงสวัสดิ์ เยาวราช เจริญกรุง ทั้งนี้ ได้เร่งรัดให้แล้วเสร็จก่อนฤดูฝนอย่างน้อย 4 แห่ง คือ ที่ถนนสวนพลู ถนนเจริญกรุง สุขุมวิท 107 ถนนศรีอยุธยา.
เมื่อวันที่ 16 มี.ค. เวลา 09.30 น. พล.ต.อ.อัศวิน ขวัญเมือง ผู้ว่าฯ กทม. ไปติดตามการเพิ่มประสิทธิภาพการระบายน้ำบริเวณถนนทรงสวัสดิ์ ถนนเยาวราช และถนนเจริญกรุง
อัศวิน ขวัญเมือง,น้ำท่วมกรุงเทพ,ท่อระบายน้ำ,ท่อลอด,น้ำท่วม,ข่าวทั่วไป